**IEPIRKUMA KOMISIJAS ATBILDEUZ PRETENDENTA JAUTĀJUMU**

***Pretendenta jautājums:***

Atsaucoties uz izsludināto iepirkumu par savērsuma pārbaudes iekārtu, vēlos lūgt Jūs paplašināt tehniskās specifikācijas prasību diapazonus. Pēc pašreizējām prasībām atbilstošs ir tikai viens variants- tas ir \*\*\*\*\*, resp. pieņemot, ka Latvijā ir tikai viens izplatītājs, iepirkums ir paredzēts jau iepriekš zināmam pretendentam.

Lūdzu skatiet mūsu ražotāja \*\*\*\* analoga risinājuma komentārus pie tehniskajām prasībām. Resp. mēs varētu piedalīties šajā iepirkumā, ja atsevišķi punkti tiktu paplašināti.

***Iepirkuma komisijas atbilde***

Iepirkuma komisija iepazinās ar pretendenta lūgumu paplašināt tehniskās specifikācijas prasību diapazonus. Iepirkuma komisija vispusīgi un objektīvi izskatīja  piedāvāto tehniskās specifikācijas variantu kopsakarā ar jau izstrādāto un iepirkuma dokumentācijā iekļauto tehnisko specifikāciju, un nonāca pie secinājuma, ka tehniskā specifikācija izstrādāta kvalitatīvi,  ietverot sevī  svarīgākas  prasības savirzes stendam un ļaujot iegādāties tieši AS "Daugavpils satiksme" ražošanas procesa nodrošināšanai vajadzīgo preci, līdz ar to Iepirkuma komisijas ieskatā nav pamata un nepieciešamības veikt grozījumus tehniskajā specifikācijā. Iepirkuma komisija vērš uzmanību, ka pretendentam jāuzņemas atbildība un, izsakot vēlēšanos piedalīties attiecīgajā iepirkumā, jāiesniedz iepirkuma dokumentācijā norādītajām prasībām atbilstošu preci.